રાજનીતિમાં આવ્યા પહેલા જીગ્નેશ મેવાણીનો વ્યવસાય વકીલાત હતો અને હવે તે એક ધારાસભ્ય બની ગયા છે. જો કે તેમના આ સફરની વાત કરીએ તો એક ફિલ્મનું નામ યાદ આવે, મુન્નાભાઇ MBBS. આ ફિલ્મ એક ઓછા બજેટની હોવા છતા દેશની જનતાને ખુબ જ ગમી હતી અને આ ફિલ્મએ બોક્સ ઓફિસ પર સારુ કલેક્શન કર્યુ હતુ, તેવી જ રીતે જીગ્નેશ મેવાણીએ દલિતોનાં પ્રશ્નો (ઉનાકાંડ) સાથે અતીગરીબીમાં જીવન વ્યતિત કરી રહેલા લોકોની તકલીફોને સરકાર સામે રજુ કરી દેશની કરોડો જનતાનું દિલ જીતી લીધુ છે.